കെഎസ്ആര്ടിസി സൂപ്പര്ക്ലാസ് സര്വീസുകളുടെ പഴക്കം ഏഴില് നിന്ന് ഒമ്ബതാക്കി ഉയര്ത്തി 704 ബസുകള് നിരത്തിലേക്ക് കോട്ടയം: കെഎസ്ആര്ടിസിയുടെ സൂപ്പര്ക്ലാസ് സര്വീസുകളുടെ പഴക്കം ഏഴില്നിന്ന് ഒമ്ബതുവര്ഷമാക്കി ഉയര്ത്തി. ഇതോടെ ഏഴിനും ഒമ്ബതിനും ഇടയില് വര്ഷം പഴക്കമുള്ള 704 ബസുകള് നിരത്തിലിറങ്ങും. ഫാസ്റ്റ് പാസഞ്ചര്, സൂപ്പര് ഫാസ്റ്റ്, സൂപ്പര് എക്സ്പ്രസ്, സൂപ്പര് ഡീലക്സ് സര്വീസുകളായാണ് 704 ബസുകള് എത്തുന്നത്. കോവിഡ് മൂലം രണ്ടുവര്ഷമായി ബസുകള് ഓടിക്കാനായിട്ടില്ലെന്ന് കാണിച്ച് കെഎസ്ആര്ടിസി നല്കിയ അപേക്ഷയിലാണ് കാലാവധി ദീര്ഘിപ്പിക്കുന്നതെന്ന് ഉത്തരവില് പറയുന്നു. സ്കൂള് തുറക്കല്, ശബരിമല സീസണ് കണക്കിലെടുക്കണമെന്നും പുതിയ ബസുകള് നിരത്തിലിറക്കാന് സാമ്ബത്തിക പ്രതിസന്ധി തടസ്സമാണെന്നും അപേക്ഷയിലുണ്ട്. 1999ലാണ് മോട്ടോര് വാഹന ചട്ടം ഭേദഗതി ചെയ്ത് സൂപ്പര് ക്ലാസ് സര്വീസുകള് തുടങ്ങിയത്. ഫാസ്റ്റിന് മൂന്നുവര്ഷവും സൂപ്പര്ഫാസ്റ്റിന് മുകളിലേക്കുള്ള സര്വീസുകള്ക്ക് രണ്ടുവര്ഷവും പഴക്കമുള്ള ബസുകളേ ഉപയോഗിക്കാവൂ എന്നായിരുന്നു നിയമം. 2010ല് നടപ്പാക്കിയ ഭേദഗതിയിലൂടെ അഞ്ചുവര്ഷം പഴക്കമുള്ളവ ഫാസ്റ്റായും മൂന്നു വര്ഷംവരെയുള്ളവ സൂപ്പര് ഫാസ്റ്റായും ഓടിക്കാമെന്നായി. 2018ല് വരുത്തിയ ഭേദഗതിയില് എല്ലാ സൂപ്പര്ക്ലാസുകളുടെയും പഴക്കം ഏഴുവര്ഷമാക്കി. ഇതാണ് ഗതാഗത സെക്രട്ടറിയുടെ ഉത്തരവില് ഒമ്ബതാക്കിയത്. പ്രീമിയം എസി ബസുകള്ക്കടക്കം ഇത് ബാധകമാണ്. ചെയര്മാനും മാനേജിങ് ഡയറക്ടറുമായ ബിജുപ്രഭാകര് ഒക്ടോബര് 22ന് നല്കിയ അപേക്ഷ ഗതാഗത സെക്രട്ടറിയായ ബിജുപ്രഭാകര് ഒക്ടോബര് 29ന് അംഗീകരിക്കുകയായിരുന്നു.